open-index/open-wikipedia-markdown huggingface dataset:
ג'יימסון אדמס

[ממוזער|left|alt= Three men in heavy clothing stand in line on an icy surface, next to a flagstaff from which flies the flag of the United Kingdom of Great Britain and Ireland|משמאל לימין: ג'יימסון אדמס, פרנק ויילד ואריק מרשל (צילם שאקלטון) תוקעים את דגל [בריטניה בנקודה הדרומית ביותר שהגיעו אליה, '23 88° דרום, ב-9 בינואר 1909]]

סר **ג'יימסון אדמס** (באנגלית: **Jameson Adams**  1880–1962) היה מגלה ארצות, שיצא לאנטארקטיקה עם משלחת נמרוד, המשלחת הראשונה שהנהיג ארנסט שקלטון בניסיון שלא צלח להגיע אל הקוטב הדרומי. אף על פי כן, ג'יימסון היה אחד מן הארבעה, שהגיעו אל רמת הקוטב בפעם הראשונה מאז ומעולם, ובכך התוו את הדרך אל הקוטב. ב-9 בינואר 1909 הגיעה הקבוצה אל קצה הדרום ב-, בסך הכל 155 ק"מ מן הקוטב הדרומי, אז נאלצו לשוב על עקבותיהם בגלל המחסור במזון והחשש, שמוות ברעב ובקור ימצא אותם לפני שיוכלו להגיע אל מצבור אספקה.

## חייו
אדמס נולד בריפינגדייל, לינקולנשייר, בן לרופא ונגד לרב חובל בצי ההודי. בגיל 13 ברח מבית הספר והצטרף לצי הסוחר. ב-1902 היה לתת-לייטננט בכוחות המילואים של הצי המלכותי, ובהגיעו לדרגת לייטננט היה אחד האחרונים שקיבלו תעודת רב חובל בספינות מפרש. על אף הישגיו, ויתר עלך קריירה מבטיחה בצי כדי להצטרף לארנסט שלקטון כסגנו במשלחת נמרוד.

בשובו מאנטארקטיקה בשנת 1909, נכנס לשירות אזרחי, שם התמנה כעבור שנה לראש המחלקה הצפון-מזרחית של האגף לחילופי תעסוקה. עם פרוץ מלחמת העולם הראשונה נקרא לחזור אל הצי המלכותי כשליש לאדמירל הוד, בפיקוד על משמר דובר. אז, לאחר פרק זמן של עבודה מיוחדת במשרד החימוש, הוצב בפלנדריה לפקד על סוללת תותחים במצור ימי. פציעת-ראש קשה חייבה את החזרתו לאנגליה ב-1917, והוא עוטר באות מסדר השירות המצוין ובצלב המלחמה (Croix de Guerre) הצרפתי על שירותיו.

אחרי המלחמה, חזר אל משרד העבודה כמפקח על המחלקה הצפון-מזרחית, ואת זמנו הפנוי הקדיש בעיקר לעזרה במועדוני נוער. הוא עזב את השירות בשנת 1935 והיה למזכיר קרן היובל לנוער של המלך ג'ורג' החמישי. במשרה זו נשאר, פרט לעוד תקופת שירות מצטיין במלחמת העולם השנייה, עד לפרישתו ב-1948, אז עוטר בתואר אבירות. למעשה, מעולם לא הפסיק לעבוד; לאחר פרישתו היה למזכיר כבוד של המגבית למען בית החולים לקצינים של המלך אדוארד השביעי, שם המשיך לעבוד עד מותו בשנת 1962.

## אופי ומורשת
בחברה המתאימה, נטה אדמס להתבטא בלשון משולחת-רסן, ומוסכמות החברה לא התריעו אותו מעולם מדיבור גלוי לב. הוא העדיף שהכל, משוערים עד למשפחת המלוכה, יכירו אותו פשוט בשם "החובל". 

בנובמבר 2008, 100 שנים לאחר יציאת משלחת נמרוד לדרך, יצא אחד מניניו של "החובל", הנרי אדמס, מ"צריף שקלטון" עם עוד שני חברים במשלחת יובל המאה למשלחת שקלטון https://web.archive.org/web/20090901183746/http://www.shackletoncentenary.org/ להשלים את מלוא 1280 הקילומטרים אל הקוטב הדרומי בצעידה רגלית, כשהם גוררים אחריהם את מזחלותיהם ללא סיוע. בינואר 2009 הצטרף עוד נין של "החובל", דייוויד קורנל, למשלחת בקצה הדרום , להשלים את 155 הק"מ האחרונים של העסק המשפחתי הלא-גמור.

## קישורים חיצוניים

* 

קטגוריה:מעוטרי אות השירות המצוין
קטגוריה:אנטארקטיקה: מגלי היבשת
קטגוריה:רבי חובלים
קטגוריה:בריטים שנולדו ב-1880
קטגוריה:בריטים שנפטרו ב-1962
מסגד עומר בן אל-ח'טאב (ברלין)

**מסגד עומר בן אל-ח'טאב **(בגרמנית: Umar-Ibn-Al-Khattab-Moschee, בטורקית: Ömer İbnu’l Hattâb Camii) הוא מסגד בשכונת קרויצברג בברלין.

המסגד נבנה על ידי ארגון IVWP (ארגון אסלאמי למיזמי צדקה) ונקרא על שמו של הח'ליפה עומר בן אל-ח'טאב.

בנייתו החלה בשנת 2004 ועלתה כ-10 מיליון אירו. למסגד כיפה קטנה וארבעה מינרטים בגובה של כ-7 מטרים, המעוטרים בחצי סהר מוזהב. היכל התפילה יחד עם שתי קומות נוספות יכולים להכיל כ-1000 איש. חלק נוסף במסגד, הנקרא "מרכז משארי" (Maschari Center), כלל שבעה אולמות אירועים, בית ספר לקוראן וכמו כן גם חנויות בוטיק, מאפיות ומרכול.

ה"ארגון האסלאמי למיזמי צדקה" שייך ל"אגודת מיזמי צדקה אסלאמיים" (Association of Islamic Charitable Projects), תנועה אסלאמית מלבנון. "מרכז משארי" הוא מרכז התנועה בגרמניה.

## היסטוריית הבניין
באתר המסגד היה בעבר "מרכול בולֶה" שנשרף במהומות אחד במאי 1987 בקרויצברג. ההריסות מהשריפה נשארו במקום, וחלקי הבניין פונו רק שנים לאחר מכן. בתחילת שנת 2004 ביקש ארגון IVWP היתר בנייה עבור האתר.

הבנייה הושלמה ב-2008, אך המסגד נפתח רק ב-21 במאי 2010.

## קישורים חיצוניים

* 

קטגוריה:אירופה: מסגדים
קטגוריה:ברלין: מבני דת
שועל בנגלי

ממוזער|שועל נח בהודו
**שועל בֶּנְגָּלִי** (שם מדעי: *Vulpes bengalensis*) הוא מין של שועל קטן יחסית, החי באזורי מזרח אסיה, בתת-היבשת ההודית ואזור ההימלאיה.

זהו שועל קטן יחסית בעל פרצוף מוארך עם אוזניים כהות מעט. זנבו השחור ארוך ביותר יחסית לגופו וקצהו שחור. צבעו הכללי הוא בין אפור לחום בהיר. אורכו כ-46 ס"מ, כאשר הזנב מגיע לאורך של כ-25 ס"מ, ומשקלו נע בין 2.3 ל-4.1 ק"ג.

## תזונה
השועל הבנגלי הוא אוכל-כול, בדומה לרוב השועלים, וניזון בעיקר ממכרסמים, כמו גם עופות, זוחלים קטנים, סרטנים, חרקים ואף פירות. את הגורים הוא יאכיל בעכברים.

## תפוצה
השועל הבנגלי מצוי לאורך תת-היבשת ההודית במגוון אזורי מחיה, לבד מהיערות הצחיחים של דרום הודו. הם מעדיפים כרי עשב הרריים או ערבות פתוחות וגם יערות.

השועל נפוץ במדינות הבאות: הודו, בנגלדש, נפאל ופקיסטן.

## קישורים חיצוניים

## הערות שוליים

קטגוריה:טקסונים שתוארו בידי ג'ורג' שו
קטגוריה:בעלי חיים שתוארו ב-1800
בנגלי
קטגוריה:הודו: יונקים
קטגוריה:בנגלדש: יונקים
קטגוריה:בעלי חיים בערבות הודו
יקב צ'ילאג

[ממוזער|שמאל|פוסטר "אנו יכולות לעשות זאת" שנוצר על ידי אורנה צ'ילאג, הייננית האישה הראשונה בישראל שהקימה יקב.הפוסטר בא לקדם ולעודד נשים יינניות, להיכנס ולעסוק בעולם היין ולהקים יקבים בישראל, היות שבעת ההיא (שנת 1999) עולם היין בישראל נשלט לחלוטין על ידי גברים.הפוסטר משלב את [כרזה|כרזת התעמולה **[[:קובץ:We Can Do It!.jpg|]]** מתקופת מלחמת העולם השנייה במסגרת מסע התעמולה We Can Do It!, יחד עם לוגו היקב|250px]]
ממוזער|שמאל|חדר החביות ביקב צ'ילאג, אור יהודה|250px

**יקב צ'ילאג** היה יקב בוטיק בישראל, שנוסד ונוהל על ידי הייננית אורנה צ'ילאג. היקב נוסד בשנת 1999 ונסגר בתחילת שנת 2021.

## רקע
יקב צ'ילאג הוקם בשנת 1999 ביהוד על ידי אורנה צ'ילאג, ייננית שלמדה ב והשתלמה ב שבטוסקנה, איטליה. כרמי היקב היו פזורים ברחבי הארץ, באזורים המובחרים לגידול ענבי היין: כרמים בגליל, ביניהם כרם בן זמרה, וכרמים במצפה רמון.

יקב צ'ילאג היה היקב הראשון שהוקם על ידי אישה ייננית ופעל רבות לקידום תרבות היין בארץ ובעולם.

## ייצור
הייצור ביקב נעשה תחת הסיסמה Slow Wine – יין שלוקח את הזמן. עשיית היין ביקב נעשתה ללא האצת תהליכים, ואיפשרה לתנאי ההבשלה והתסיסה להתנהל בזמנם, תוך שימת דגש על עקרונות אקולוגיים וירוקים.

שיטת הייצור ביקב שילבה את הידע והסגנון אותם רכשה צ'ילאג באיטליה עם הטרואר והענבים הישראלים ושיקפה את המסורת העתיקה של יצור היין באגן הים התיכון, תוך שימוש ביתרונות שמקנה הטכנולוגיה החדשה.

ליקב היו שלוש סדרות עקריות:
* PRIMO – סדרת הדגל של היקב. סדרת יינות אדומים שהתיישנו זמן ארוך, על טהרת זן ענב יחיד, כדוגמת יין הקברנה סוביניון.
* SOLO – סדרת יינות אדומים בוגרים שכללה קברנה סוביניון 2005 שנבצר בכרם בן-זמרה בגליל. יין מרלו 2005 שענביו נבצרו בכרם נס־הרים בהרי ירושלים.
* VIVO – סדרת יינות אדומים צעירה שכללה איחוד זני ענבים שונים בבקבוק אחד כדוגמת בלנד 2006 של קברנה מרלו וסירה מהגליל העליון ומהרי ירושלים.

בנוסף לסדרות הקבועות, החל משנת 2012 ייצר היקב יינות לבנים מזנים שונים, ביניהם: סוביניון בלאן, ויונייה,  וגווירצטרמינר.

## לקריאה נוספת
* אורנה צ'ילאג: הסיפור של אחת הייניות הראשונות בישראל, באתר "און ליף"
* דניאל רוגוב, **מדריך רוגוב ליינות ישראל 2011**, תרגום: עמית יריב, טובי, 2011, עמ' 114 ו-323
* ירון גולדפישר, **שביל היין: טיול ביקבי ישראל**, הוצאת קואורדינטה, תל אביב, שנת 2007, עמ' 160
* יו ג'ונסון, **Pocket Wine Book, 2009**, עמ' 217
* רוברט פארקר, רשמי טעימה של יינות היקב, באתר CellarTracker.com
* נטיעת כרמים במצפה רמון, באתר Sommelier.co.il

## קישורים חיצוניים
* , אורכב בארכיון האינטרנט, ב-14 באפריל 2021
* 
* 
* אלון גונן, "השבוע בענף היין 159: קוורטט הרי יהודה והצעות לבאים אחריו, באתר "אכול ושאטו", 14 בדצמבר 2018
* 
* יונתן לבני, "השקה לבנה ביקב צ'ילאג", באתר Israel Wines, 26 ביוני 2014
* 
* 

## הערות שוליים

צ'ילאג
קטגוריה:יהוד-מונוסון
קטגוריה:מצפה רמון: חברות
פיירבנקס (פירושונים)

**פיירבנקס** (באנגלית: **Fairbanks**) הוא שם משפחה.

קטגוריה:שמות משפחה
הלמנייה

250px|ממוזער|שמאל|הלמנייה אדומה ליד עמוד גדר
**הלמנייה** היא כלי עבודה ידני המשמש לנעיצת עמוד מתכת, (בדרך כלל צינור או "ברזל זווית") לקרקע. המילה "הלמנייה" נגזרת מהמילה העברית "להלום", זאת אומרת להלום בעמוד לנעיצתו בקרקע. הכלי משמש למטרות בנייה וחקלאות.

ההלמנייה מורכבת מגליל פלדה או ברזל הפתוח בצידו האחד וסגור בצידו השני, החלק הסגור משמש פטיש לנעיצת ברזל הזווית לקרקע, בשני צידי ההלמנייה יש ידיות המשמשות לאחיזתה בזמן העבודה. יתרונה של ההלמנייה מול פטיש או מקב הוא שהיא "אוחזת" בעמוד הננעץ ומייצבת אותו, ושימוש בה מונע "החטאה" של העמוד שיכולה להתרחש כשמשתמשים באלו.

העבודה עם הלמנייה יכולה להתבצע בידי אדם אחד באמצעות אחיזה בשתי הידיות או בידי שני אנשים כאשר כל אחד מהם אוחז בידית אחרת וזאת בהתאם לעומס העבודה וקושי הקרקע בה ננעץ העמוד.

## קישורים חיצוניים
*אתה חייב לי הלמניה באתר קחו את הקיימות בידיים
*הלמנייה, באנציקלופדיה עין השופט
[ממוזער|מרכז|[עין גדי (שמורה)|שמורת עין גדי 1963, שימוש בהלמנייה לבניית גדר למניעת גישה של היעלים אל החלקות החקלאיות של קיבוץ עין גדי]]

קטגוריה:כלי עבודה
קטגוריה:כלים חקלאיים
צבי אורליאנסקי

**צבי אורליאנסקי** (נולד ב-1973) הוא צ'לן ישראלי, חבר בטריו מיתרים אראטו ובקאמרטה הישראלית ירושלים.

## ביוגרפיה
### לימודים
צבי אורליאנסקי סיים בהצטיינות את בית הספר למוזיקה ע"ש בוכמן-מהטה ליד אוניברסיטת תל אביב. בין מוריו היו עוזי ויזל, הלל צרי. הוא המשיך בלימודיו בקונסרבטוריון למוזיקה של ניו אינגלנד בבוסטון, ארצות הברית. בהמשך השתלם, בין השאר, אצל ברנרד גרינהאוס משלישיית בוזאר ואצל דייוויד סויר מרביעיית גוארנרי.

### קריירת נגינה
אורליאנסקי הופיע עם תזמורות שונות בארץ, בין השאר התזמורת הסימפונית הישראלית ראשון לציון והתזמורת הסימפונית חיפה, בפסטיבלים שונים באירופה וברסיטלים בישראל, אירופה, אוסטרליה וארצות הברית. הוא צ'לן ראשי בקאמרטה הישראלית ירושלים.
אורליאנסקי מנגן גם מוזיקה קאמרית, כחבר בטריו מיתרים אראטו.

אורליאנסקי הוא בנה של זמרת הסופרן אווה בן-צבי.

## פרסים ואותות הוקרה
* תחרות פרס קלרמונט
* מלגת לימודים מקרן התרבות אמריקה-ישראל
* מלגה מהקונסרבטוריון למוזיקה של ניו אינגלנד

## קישורים חיצוניים

* 
*  ואלה תרבות, פרס ראשון לשלישיית טל בתחרות טריו דה טריאסטה באיטליה, 30 במאי 2002
*  יוטיוב, "אינטרמצו עם אריק", "מרוסיה באהבה"

## הערות שוליים

קטגוריה:צ'לנים ישראלים
קטגוריה:בוגרי אוניברסיטת תל אביב: מוזיקה
קטגוריה:ישראלים שנולדו ב-1973
סמילה

**סמילה** (אוקראינית: **Сміла**) היא עיר במחוז צ'רקאסי אוקראינה.

## היסטוריה
המידע הקדום ביותר על היישוב נמצא במסמכים של הדוכסות הגדולה של ליטא מ-1542, במקום היה כפר בשם יצקוב-טיאסמינה. בשנות ה-50 של המאה ה-17 החל להופיע השם הנוכחי, סמילה.

ב-1660 סמילה עברה לידיה של האיחוד הפולני-ליטאי. בעקבות פלישות של טטרים וטורקים וקרבות בלתי-פוסקים הצטמצמה אוכלוסיית היישוב.

ב-1773 היא קיבלה זכויות מגדבורג.

בעקבות חלוקת פולין העיר עברה לידיה של האימפריה הרוסית. באמצע המאה ה-19 החלה התפתחות תעשייתית של העיר. ב-1876 העבירו בעיר קו רכבת.

ב-4 באוגוסט 1941 העיר נכבשה על ידי הגרמנים ושוחררה על ידי הצבא האדום ב-29 בינואר 1944.

## הקהילה היהודית

## אוכלוסייה
שינוי אוכלוסייה של סמילה לאורך השנים:

## ערים תאומות
* 
* 
* 
* 
* 
* 
* 

## תושבים מפורסמים
*גריגורי שטרן - מצביא סובייטי.
*שלמה שליפר - הרב הראשי של מוסקבה בין השנים 1943–1957.

## קישורים חיצוניים

* 
* 
* 
* 

קטגוריה:מחוז צ'רקאסי: ערים
קטגוריה:קהילות יהודיות באוקראינה
קטגוריה:יישובים שהוקמו במאה ה-16
ליגת העל של איחוד האמירויות הערביות

**ליגת העל של איחוד האמירויות הערביות** (בערבית: **دوري المحترفين الإماراتي**), הידועה גם בשם **ליגת המפרץ הערבי** (**دوري الخليج العربي**, בתקשורת הזרה באנגלית נודעת גם בשם: **UAE Pro League**, או בשם "ADNOC Pro League" מטעמי חסות) היא ליגת הכדורגל הבכירה של איחוד האמירויות הערביות (UAE). הליגה הוקמה כליגה ניסיונית בשנת 1973 כ"**ליגת הכדורגל של איחוד האמירויות הערביות**" אך רק בשנת 2001 הוכרה כליגה מקצוענית רשמית תחת ההתאחדות. בפברואר 2007 הוקמה ועידת הפרו-ליג של איחוד האמירויות, ומאז היא מארגנת את הליגה תחתיה.

המועדון הראשון שזכה באליפות הליגה היה אל-ערובה (שארג'ה) בעונת . הקבוצה בעלת מספר האליפויות הגבוה ביותר היא אל-עין, שזכתה ב-14 אליפויות.

בהתאם לדירוג של AFC ליגה נמצאת במקום הרביעי. בהתאם לכך לעונת 2025/2026 היא שלחה 3 נציגים לליגתה האלופות האסיאיתית ונציג לליגת משנה.

## מתכונת הליגה
בליגה יש 14 קבוצות. הם משחקות במהלך העונה ב-26 מחזורים של משחק בית/משחק חוץ. על ניצחות מוענקות 3 נקודות ועל תיקו מוענקת נקודה בודדת.

העונה מתחילה באוגוסט ומסתיימת בספטמבר. 

בהתאם לדירוג של הליגה, קבוצות בראש הטבלה מעפילות לתחרויות אסיאתיות. קבוצות שסיימו במקומות 13 ו-14 יורדות ללידת משנה ("ליגה 1").

## אלופות הליגה

## אליפויות לפי קבוצות

## קישורים חיצוניים
* 

* נתונים מאתר rsssf
* נתונים מאתר globalsport
* נתונים מאתר transfermarkt
* נתונים מאתר soccerway

## הערות שוליים

איחוד האמירויות הערביות
קטגוריה:תחרויות כדורגל באיחוד האמירויות הערביות
איזיום

**איזיום** (באוקראינית: **Ізюм**) היא העיר השלישית בגודלה במחוז חרקיב באוקראינה.

## היסטוריה
היישוב הוקם ב-1681 בעקבות הגירה פנים-אוקראינית. מסוף המאה ה-17 ועד סוף המאה ה-18 היה היישוב למרכז חשוב של הקוזאקים. בשנות ה-80 של המאה ה-17 כאן הוקמה טירה שהייתה מורכבת מעיר "הגדולה" ומעיר "הקטנה".

ב-1897 באיזיום התגוררו 13,108 תושבים, מתוכם היו 78 אחוזים אוקראינים ו-20 וחצי אחוזים רוסים.

בזמן מלחמת העולם השנייה בקרבת העיר התנהלו קרבות קשים במסגרת קרב חרקיב השני. העיר נכבשה על ידי הגרמנים ב-24 ביוני 1942 ושוחררה על ידי הצבא האדום ב-5 בפברואר 1943.

במהלך הפלישה הרוסית לאוקראינה ב-2022, העיר הייתה תחת כיבוש צבאי רוסי לאחר קרב קשה. הוא נמשך עד שכוחות אוקראינים כבשו אותה מחדש בספטמבר 2022 כחלק ממתקפת נגד אוקראינית. כתוצאה משחרור העיר התגלה שבמהלך הכיבוש הרוסי, נבזזו כמעט כל בתי המרקחת בעיר על ידי חיילים, בוצע נזק משמעותי לאתר הכנסייה ההיסטורי, ורוב שירותי העיר לאזרחים הופסקו כליל. קייב החלה במתן עזרה ראשונה לתושבים ושיקום שירותי הבריאות והמים של העיר. התגלה לפי המשטרה האוקראינית קבר המונים של 440 קורבנות בעיר.

## אוכלוסייה
אוכלוסיית איזיום לפי שנים:

## ערים תאומות
* 
* 
* 

## קישורים חיצוניים
* 

* היסטוריה של איזיום 

## הערות שוליים

קטגוריה:מחוז חרקיב: ערים
קטגוריה:יישובים שהוקמו ב-1681
Get Me Bodied

"**Get Me Bodied**" הוא שיר של הזמרת האמריקאית ביונסה מאלבום האולפן השני שלה B'Day. השיר יצא כסינגל החמישי מן האלבום ב-10 ביולי 2007. השיר הופק על ידי קאסים דיקן, שון גארט וביונסה, ואף נכתב על ידם יחד עם מקבה רידיק, אנג'לה ביינס ועם אחותה של ביונסה, סולאנג' נואלס.

"Get Me Bodied" הוא שיר מסוג R&B, דאנסהול, ו-Bounce עם השפעות של רגאיי. השיר קיבל ביקורות חיוביות ממבקרי מוזיקה, ששיבחו את צלילי השיר ושירה של ביונסה. האגודה האמריקנית של מלחינים, מחברים, ומוציאים לאור בחרה בשיר לשיר ה-R&B הטוב ביותר לשנת 2007. השיר הגיע תחילה למקום ה-68 במצעד הבילבורד הוט 100, ובשל וידאו ויראלי הגיע לשיא חדש של 46 במצעד בשנת 2013.

לשיר יצא וידאו קליפ אשר הופק על ידי ביונסה ואנתוני מנדלר. קליפ השיר נוצר בהשראת ריקוד הפרוג מהעיבוד הקולנועי של המחזמר מברודוויי "Sweet Charity" מאת בוב פוסי. בקליפ נראית ביונסה יחד עם חברותיה קלי ומישל מלהקת העבר דסטיניז צ'יילד ואף גם עם אחותה סולאנג' יוצאת עם שמלת ערב ותסרוקת מלימוזינה ומתחילה לרקוד ולשיר ברחבת הריקודים לאורך כל השיר. בחודש אפריל 2011, הקליטה מחדש ביונסה את השיר עם שינוי בכמה מילים תחת השם "Move Your Body", את זאת עשתה למען הקמפיין "!Let's Move" אותו יזמה כדי להילחם בהשמנה בקרב ילדים ונערים. לגרסה זו יצאה גם כן וידאו קליפ בוא נראית ביונסה רוקדת עם תלמידים בחדר אוכל בבית ספר תוך כדי מילות השיר ובסופו נוגסת בתפוח.

## מיקומי שיא

## קישורים חיצוניים

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:וידאו קליפים שבוימו על ידי אנתוני מנדלר
זלטופיל (מחוז חרקיב)

**זלטופיל**, בעבר **פרבומייסקיי** (באוקראינית: **Первомайський**), היא עיר במחוז חרקיב אוקראינה.

## היסטוריה
היישוב הוקם ב-1869, תחילה בתור תחנת רכבת של הקו קורסק-חרקיב-סבסטופול. השם הראשון שניתן לו היה **ליחצ'ובה** (באוקראינית: Лихачове). עד ה-1 בספטמבר 1917 היה חלק מהאימפריה הרוסית, החל מדצמבר 1922 חלק מהרפובליקה הסובייטית הסוציאליסטית האוקראינית.

ב-1927 חיו ביישוב 56 תושבים ב-13 משפחות, שנה מאוחר יותר הגיע מספר המשפחות ביישוב כבר ל-85. גידול אוכלוסין זה נבע בעיקר מהתפתחות תעשייתית ודרישה לעובדים. ב-1939 חיו ביישוב 640 תושבים.

היישוב נכבש על ידי הגרמנים ב-20 באוקטובר 1941, הוא שוחרר ונכבש מספר פעמים. שוחרר סופית על ידי הצבא האדום ב-16 בספטמבר 1943.

ב-24 ביוני 1952 שמו של היישוב שונה לפרבומייסקיי.

בדצמבר 1991 פרבומייסקיי קיבלה מעמד של עיר.

ב-2024 שמה שונה לזלטופיל.

## קישורים חיצוניים

* 

קטגוריה:מחוז חרקיב: ערים
קטגוריה:יישובים שהוקמו ב-1869
פלסנסיה

**פלסנסיה** (בספרדית: **Plasencia**) היא עיר במחוז קסרס הנמצאת בקהילה האוטונומית אקסטרמדורה שבמערב ספרד. לפלסנסיה מיקום אסטרטגי על כביש דה לה פלטה והיא ממוקמת על גדות נהר חרטה (Río Jerte).

## רקע
פלסנסיה הייתה מיושבת על ידי רומאים וערבים עד המאה ה-12, אז נכבשה על ידי אלפונסו השמיני ואוכלסה מחדש. בתחילת המאה ה-15, משפחת האצולה של האזור עברה אל העיר וקבעה את מראה ופני העיר כיום. מבנה ימי הביניים שמאפיין אותה יכול להראות בבירור את שרידי הקירות של העיר, ביניהם מגדלים ושערים, כמו שער השמש או שער מריה הקדושה. פלסנסיה מאופיינת בשימור תדמית וחיי ימי הביניים, כמו גם הרחובות בה שניכרים במראה האופייני לתקופה.

במרכז פלסנסיה שוכנת הכיכר המרכזית פלאסה מאיור (Plaza Mayor) המהווה את מקום המפגש המרכזי של העיר, במיוחד כאשר מציינים אירועים וחגיגות בסדר גודל משמעותי, כמו חגיגות יום שלישי הגדול, שהוא פסטיבל תיירות. בסביבת אותו המקום שוכנת העירייה. בעיר ארמונות, בתי אצולה ומבני דת בעלי חשיבות גדולה המרכיבים את הרובע העתיק הייחודי של העיר. אחד משני האוספים ההיסטוריים הייצוגיים ביותר של העיר הוא בנייתן של שתי הקתדרלות, הקתדרלה הישנה והקתדרלה החדשה; הישנה מעוצבת בסגנון רומנסקי, למרות העובדה שהחלה להיבנות במאה ה-13, לעומת האלמנטים הגותיים והרנסאנסים הרבים המצויים בחדשה. ההבדל נעוץ בעובדה שהסגנונות האמנותיים מאירופה הגיעו באיחור לאקסטרמדורה בשל היותה הגבול בין המלכים הנוצרים לבין מוסלמים. כך יצא מצב שכאשר הסגנון הרומנסקי הגיע לצפון חצי האי האיברי במאה ה-10 והמאה ה-11, באזור אקסטרמדורה לא נבנו מבנים בסגנון זה עד המאה ה-13.

## אתרים בעיר
בפלסנסיה אתרי תיירות ואתרים כלליים רבים. רשימה חלקית:
* **פרס אנקיסו**, מוזיאון אתנוגרפי-טקסטיל.
* **ארמון מיראבל**, בו קיים אוסף ציד.
* **מקדש הבתולה של אורצ'רד**.
* **הפארק הלאומי מונפרגואה**.
* **המנזר של סנטו דומינגו**, ניתן ליהנות באזור ממאכלים האופייניים למחוז.

## כלכלה
התעשיות העיקריות עוסקות בעיבוד כותנה, שימור ועיבוד טבק ושימורי בשר. תעשיות נוספות בעיר כוללות שמן זית, שמן סויה, פלפל, תאנים ומזון לבהמות.

## קישורים חיצוניים

* 
* Turism in Plasencia, באתר Turism in Spain 
* נתונים כלליים על פלסנסיה, באתר Entidades Locales 
* 

## הערות שוליים

קטגוריה:אקסטרמדורה: ערים
וורן ויינשטיין

**וורן ויינשטיין** (באנגלית: **Warren Weinstein**; 3 ביולי 1941 – 14 בינואר 2015) היה קבלן יהודי-אמריקאי ודירקטור בחברת "Pakistan for J.E. Austin Associates" אשר מטרתה להגביר תחרותיות עסקית וצמיחה במדינות מתפתחות. ויינשטיין נחטף על ידי פעילי אל-קאעידה באוגוסט 2011 בלאהור שבפקיסטן. הוא נהרג בינואר 2015 בתקיפה אווירית של ארצות הברית בגבול פקיסטן-אפגניסטן, כפי שדיווח הבית הלבן באפריל 2015.

## קורות חייו
ויינשטיין סיים תואר שני ביחסים בינלאומיים, וכן דוקטורט במשפטים וכלכלה באוניברסיטת קולומביה. בשנות ה-70 שימש פרופסור למדעי המדינה ב (SUNY Oswego), בשנת 1979 עזב כדי להשתתף בפעילות הסוכנות האמריקנית לפיתוח בין-לאומי (USAID).

ויינשטיין נחטף על ידי פעילי אל-קאעידה באוגוסט 2011 בלאהור שבפקיסטן. ב-14 בינואר 2015 נהרג בשוגג על ידי כטב"מ אמריקאי בעת פעילות נגד טרור, יחד עם החטוף האיטלקי ג'ובאני לו-פורטו ועם אחמד פארוק, מנהיג אל-קאעידה אמריקאי. דבר מותו התפרסם על ידי הבית הלבן רק ב-23 באפריל 2015. על פי ההודעה, הכוחות האמריקאים לא היו מודעים לנוכחות החטופים במקום התקיפה. הם נהרגו על ידי "התקפת חתימה" המופעלת על פי שיקולי עדות על פעילות המצביעה על סבירות גבוהה למטרות במקום, ללא ידע מי מבצע את הפעילות.

אשתו של ויינשטיין, אליין, קראה לפעילות הממשלתית האמריקאית בנושא בעלה "לא רציפה ומאכזבת" בעקבות ההודעה, בדומה לקריאות שנשמעו מהורי הרוגים אחרים, כולל ג'יימס פולי וקיילה מולר. "אנו מקווים שמות בעלי ואחרים אשר התמודדו עם טרגדיות דומות בחודשים האחרונים יגרמו סוף סוף לממשלה לקחת ברצינות את האחריות שלה ותכונן שיתוף פעולה ברור ורציף בתמיכה בחטופים ומשפחותיהם", הודיעה בקריאה לתקשורת.

## קישורים חיצוניים
* אובמה מגן על הביון האמריקאי לאחר מות החטופים, Times of Israel, אפריל 2015

קטגוריה:פקיסטן: היסטוריה
קטגוריה:אישים שנחטפו ונהרגו
קטגוריה:בעלי תואר דוקטור מאוניברסיטת קולומביה
קטגוריה:אמריקאים שנולדו ב-1941
קטגוריה:אמריקאים שנפטרו ב-2015
צ'והוייב

**צ'והוייב** (באוקראינית: **Чугуїв**) היא עיר במחוז חרקיב אוקראינה.

## היסטוריה
היישוב הוקם על ידי קוזאקים אוקראינים וחיילים רוסים ב-1638 במטרה לשמור על גבולותיה של רוסיה מפני פלישות של שבטים נוודים. ב-1639 במקום הוקמה טירה.

ב-1780 צ'והוייב קיבלה מעמד של עיר. ב-1897 התגוררו בעיר 12,500 תושבים, מתוכם 86 אחוזים אוקראינים ו-9 אחוזים רוסים.

העיר נכבשה על ידי הגרמנים ב-30 באוקטובר 1941 ושוחררה על ידי הצבא האדום ב-10 בפברואר 1943.

## ערים תאומות
* 

## קישורים חיצוניים

* 

## הערות שוליים

קטגוריה:מחוז חרקיב: ערים
קטגוריה:יישובים שהוקמו ב-1638
שחף וולמן

**שחף וולמן** (נולדה ב-9 בינואר 1986) היא יוצרת מוזיקלית, כותבת ומלחינה ישראלית.

## ביוגרפיה
וולמן גדלה ברעננה וברמת גן ולמדה לנגן מגיל צעיר על קלידים. בנעוריה, החלה לכתוב ולהלחין.

משנת 2005 שותפה לכתיבה והלחנה עבור מגוון רחב של אלבומים ואמנים ישראלים, ביניהם: יהודה פוליקר ("תבוא"), גלי עטרי ("לא מאוחר"), רמי קלינשטיין ("בינו לבינה", "מכולם", "יפה שבא לבכות"), מירי מסיקה ("מפחד עלייך"), שיר לוי ("יום אחד תבקשי", "במרחק", "אל תדאג") שירי מימון ("שבי לרגע", "ממשיכה מכאן"), פאר טסי ("בשלושים לעשירי"), אריק סיני ("חדשות מליל אמש"), פיטר רוט ("הולך לי הפוך"), עידן יניב ("איך אוכל לשמח אותך"), שרון חזיז ("מראה מראה"),ישי לוי וסגיב כהן ("על גג העולם"), סגיב כהן ("יש בחוץ חיים", "יפה שעה אחת קודם"), להקת שלווה ("סיבות למסיבות") מנור שבת ("רקפת"), האחיות כרקוקלי ("מי אם לא את", "כאן ועכשיו"), חני נחמיאס ("חני בארץ ההצגות"), גרסה עברית לפסקול הסרט של חברת וולט דיסני, "היי סקול מיוזיקל" ועוד.

את השיר הראשון שהתפרסם בביצועה ("מאז ועד היום") עיבד והפיק מוזיקלית דניאל סלומון.

כתבה, הלחינה ואיירה שירים לילדים בספר ובדיסק "חלונות קסומים", כתבה והלחינה לספרים מנגנים, צעצועים וערוצי ילדים. בנוסף, עוסקת מעל עשור בקופירייטינג ומנחה סדנאות פזמונאות באופן פרטי, במכללת BPM ובסטודיו "גרופ מיוזיק" שייסד בעלה המוזיקאי, אמן הגיטרות אבירם גרופר.

וולמן זוכת פרס אקו"ם ע"ש עלי מוהר לעידוד פרסום היצירה לשנת 2013.

## שירים שכתבה
* "ממריאים" - היי סקול מיוזיקל (2007)
* "שבי לרגע" - שירי מימון (2008)
* "יום אחד תבקשי" - שיר לוי (2010)
* "איך אוכל לשמח אותך" - עידן יניב (2012)
* "מראה מראה" - שרון חזיז מתוך פרויקט שמים (2014)
* "שש בבוקר" - "שש בבוקר" בביצוע שירלי מקאלן, מתוך "פרויקט שמים", קליפ באירוח לוסי דובינצ'יק (2015)
* "יש בחוץ חיים" - סגיב כהן מתוך פרויקט שמים (2015)
* "בינו לבינה" - רמי קלינשטיין (2015)
* "מכולם" - רמי קלינשטיין (2015)
* "הולך לי הפוך" - פיטר רוט (2015)
* "מאז ועד היום" - שחף וולמן (2016)
*"מפחד עלייך" - מירי מסיקה (2018)
*"יפה שבא לבכות" - רמי קלינשטיין (2018)
*"תבוא" - יהודה פוליקר (2018)
* "על גג העולם" - ישי לוי וסגיב כהן (2019)
* "לא מאוחר" - גלי עטרי (2020)

## קישורים חיצוניים

* 
* 

## הערות שוליים

קטגוריה:מלחינים ישראלים
קטגוריה:זוכות פרס אקו"ם
קטגוריה:זוכי פרס אקו"ם
קטגוריה:ישראליות שנולדו ב-1986
קטגוריה:ישראלים שנולדו ב-1986
חטיבת שומרון

**חטיבת שומרון** (ידועה גם כ**חטיבת שכם**) היא חטיבה מרחבית (חטמ"ר) של צה"ל שתפקידה להשליט חוק וסדר בגזרת מרכז השומרון, העיר שכם וסביבותיה, ולמנוע פעילות חבלנית עוינת (פח"ע).

## היסטוריה
חטיבת שומרון הוקמה ב-4 בנובמבר 1981 בשם "מרחב שומרון", כאשר הממשל הצבאי הישראלי בשטחים, שהיה אמון הן על ההיבט הביטחוני והן על הטיפול באוכלוסייה האזרחית, פוצל. הוקם המנהל האזרחי שאחריותו לדאוג לצרכים האזרחיים של האוכלוסייה הפלסטינית שבשליטת ישראל. המושלים הצבאיים בכל נפה הפכו לקציני המנהל האזרחי, סמכויותיהם צומצמו והם איבדו את השליטה על הנושא הביטחוני. במקביל, הוקמו שלושה מרחבים: יהודה, בנימין ושומרון, שמפקדיהם, קצין בדרגת סגן אלוף, עוסקים בביטחון שוטף וכפופים למפקד יהודה ושומרון בדרגת אלוף-משנה.

לאחר האינתיפדה הראשונה, הורחבה פריסת צה"ל והוקמה אוגדת אזור יהודה ושומרון (במקום חטיבת יהודה ושומרון) "מרחב שומרון" הפך ל"חטיבת שומרון" בראשות אלוף-משנה ובמקביל הוקמה 'חטיבת אפרים' האחראית על גזרת נפות טול-כרם וקלקיליה. שנה מאוחר יותר פוצלה גם חטיבת מנשה מחטיבת שומרון. חטיבת מנשה קיבלה את האחריות על אזור צפון השומרון (ג'נין).

במהלך האינתיפאדה השנייה, הייתה שכם מרכז הטרור בשומרון וממנה בוצעו פיגועים רבים. כתוצאה מכך, כותרה שכם באופן מלא מכל עבריה. הכתר הוסר רק לאחר השגת רגיעה ביטחונית באזור. כתוצאה מהסרת הסגר, שוקמה העיר שכם וכיום כלכלתה משגשגת כאשר היא מרכז הבורסה של הרשות הפלסטינית, וכספים רבים עוברים דרכה. היא מספקת שירותים, הן לתושבי העיר שכם, והן לערים סמוכות ובכללן קלקיליה וטולכרם.

## מפקדת החטיבה
מפקדת החטיבה (המפח"ט) ממוקמת ב**[[מחנה חורון]]**, ליד מחסום חווארה. בעבר שכן במחנה זה בה"ד 3, ששימש כבית הספר למפקדי כיתות ובסיס ההכשרה של חיל התותחנים. קודם להסכמי אוסלו שכנה מפקדת החטיבה בתוך שכם.

החטיבה זכתה בפרס הרמטכ"ל ליחידות מצטיינות לשנת 2003.

## ייעוד ומבנה
החטיבה אחראית על העיר שכם, על הכפרים ומחנות הפליטים הסובבים אותה, השטחים השולטים עליה ועל היישובים היהודיים שבגזרתה. תחת פיקוד החטמ"ר מספר גדודי לוחמים אשר מתחלפים כל מספר חודשים. נקודה חשובה בגזרת החטיבה היא קבר יוסף הנמצא בלב העיר שכם. החטיבה אחראית למנוע כניסה בלתי מתואמת אל הקבר על אבטחה ותיאום של כניסות אליו.

בשונה משאר החטיבות המרחביות באוגדת אזור יהודה ושומרון זו החטיבה היחידה שגובלת רק בחטיבות מרחביות אחרות אין ממנה גישה ישירה אל הקו הירוק או גדר ההפרדה.

הגזרה כוללת בתוכה:
* יישובים פלסטינים – עיר מרכזית אחת, **[[שכם]]**, וכ-55 כפרים, ביניהם חווארה, בלאטה, קליל, סאלם, רוג'ייב, ביתא, בית פוריכ, עסירה א-שמאליה ועסירה אל-קבלייה, דיר שרף, בורין, ג'ית, טלוזה, פארעה ומחנות הפליטים בלאטה ועסכר.
* יישובים ישראליים – שמונה יישובים ישראליים רשמיים: יצהר, הר ברכה, אלון מורה, איתמר, שבי שומרון, קדומים, כפר תפוח ומגדלים, ולצידם מספר מאחזים, שהגדול שבהם הוא חוות גלעד.
*יישוב של עדת השומרונים בהר גריזים.
*מוצבים שולטים בהר עיבל וב"תל א-רס" שבהר גריזים. וכן מוצב הסלע שלצד הכפר תל.
*נקודות חיכוך עיקריות: צומת תפוח, מעבר כביש 60 היום עוקף את הכפר חווארה, מחסום חווארה וקבר יוסף.

## מבנה החטיבה
במפקדת החטמ"ר יש פלוגה של חיל הקשר והתקשוב (פלחי"ק), ועוד 10 מחלקות: הגנה מרחבית (הגמ"ר), מודיעין, הנדסה, רפואה, שלישות, רבנות, לוגיסטיקה, טנ״א (טכנולוגיה ואחזקה), משטרה צבאית (מתקן המעצר לעצורים ביטחוניים), איסוף, וכן יחידת האג"ם, ומנהלת התיאום של המנהל האזרחי.

## מפקדי החטיבה

## קישורים חיצוניים

## הערות שוליים

שומרון
שומרון
ירון בעל החלונות

**ירון בעל החלונות** היא קלטת ילדים משנת 1993 בכיכובם של ירון לונדון, רמי ברוך, שרית סרי ואסף איש שלום. הקלטת משלבת שירים כגון "אני אוהב לשרוק ברחוב", "עולם הפוך", "התפייסות" (שמוכר גם כשיר של אריק איינשטיין) ו"פרת משה רבנו" - עם סיפורים קצרים בנושאים שונים. 

**סיפורים בקלטת**: בתחילת הקלטת מובא לנו סיפורו של ירון הילד (ספק אמת, ספק בדיה) על האופן שבו למד לקרוא באמצעות אותיות צבעוניות שצייר יחד עם סבו. זאת, חרף התנגדות סבתו ללימודי הקריאה ("איזה מן עיסוק זה לתינוק ללמוד לקרוא?" תהתה הסבתא) סבו של הילד למד כבר בגיל צעיר "ללמוד בתורה וגם לכתוב", לדבריו, כך ש"גם הוא (הילד) יכול".על תליית האותיות על הקירות מגיבה הסבתא "זה לא בית, זה קרקס!" תוך החמצת פנים רבת משמעות. הפרויקט עלה יפה-הילד הבחין פתאום באותיות הרבות סביבו ואף הצליח לקרוא את הצירוף "רינה ודינה קונדיטוריה". העובדות הנ"ל ריגשו את סבו וסבתו עד כדי בכי ממש.

סיפור אחר מספר לנו על אורי, בגילומו של רמי ברוך, שעובר לבית חדש ומתיידד עם הדמויות שבציוריו, כאשר חש בדידות במקום החדש שבו גר.

ישנו סיפור נוסף על הסבתא שרוכבת על אופניים (שרית סרי בתפקיד שמזכיר את דמות הסבתא בסיפור האותיות ומעט את דמותה בסרט מר באום. יום אחד, גונבים לה את האופניים. התפתחות העניינים אינה ברורה (ההסבר המובא בהמשך מראה שסיפורים משתנים ככל שהם מובאים ממקורות שונים בזמנים שונים)

ממש בסוף הקלטת ניתן לראות ולשמוע את ירון לונדון מספר את משל הארנבת ("מדוע אין זנב לארנבת") של חיים נחמן ביאליק.

הקלטת הופקה על ידי משרד החינוך והתרבות (ת"ל), המרכז לטכנולוגיה חינוכית, עם עובד, קלסיקלטת, אולפני הבירה ירושלים ׁׁוים הפקות.

## קישורים חיצוניים
* 

קטגוריה:סרטים שיצאו ישירות בפורמט לצפייה ביתית
קטגוריה:יצירות משנת 1993
קטגוריה:קלטות ילדים ישראליות
קטגוריה:קלסיקלטת: קלטות
מוזיקת סוקה

**מוזיקת סוקה** (באנגלית: **Soca music**) היא סוגה מוזיקלית שמקורה בטרינידד וטובגו. היא התפתחה מהקליפסו בסוף שנות ה-70 של המאה ה-20, והושפעה מסגנונות מוזיקליים אחרים, בהם קאדנס, פאנק ומוזיקת נשמה. במרוצת השנים הפכה הסוקה לסוגה מוזיקלית פופולרית במדינות דוברות האנגלית באזור הים הקריבי.

מי שנחשב לאבי הסוקה הוא המוזיקאי גארפילד בלאקמן, שהתפרסם בכינויים "לורד שורטי" ו"ראס שורטי הראשון". בלאקמן החל את דרכו כזמר וכיוצר מוזיקת קליפסו, והחל לשלב בה סגנונות מוזיקליים קריביים אחרים. באלבומו ""Endless Vibration"", מ-1973, העניק בלאקמן לסגנון שיצר שם: Soul of Calypso ("נשמת הקליפסו"), ובראשי תיבות - Soca.

## קישורים חיצוניים

## הערות שוליים

קטגוריה:סגנונות מוזיקליים
קטגוריה:טרינידד וטובגו: תרבות
טינקרבל ופיית הפיראטים

**טינקרבל ופיית הפיראטים** (באנגלית: **The Pirate Fairy**) הוא סרט באנימציית 3D של חברת וולט דיסני, אשר משמש כספין אוף לסרט "פיטר פן", וכסרט המשך לסרט "טינקרבל וסוד הכנפיים". הסרט יצא לראשונה בדנמרק ב-13 בפברואר 2014, ובישראל ב-13 במרץ 2014. הסרט הוא הסרט החמישי בזיכיון "פיות דיסני", ואורכו כ-78 דקות.

## תקציר העלילה
זארינה היא פיה חכמה וסקרנית, שאחראית יחד עם חברותיה לשמירה על אבקת הפיות. זארינה נחושה בדעתה לגלות מה הן הכוחות המיוחדים של אבקת הפיות, היא מנסה את האבקה, גורמת לבלגן ומחליטה לברוח מפיקסי הולו, כפר הפיות. בעקבות המעשה היא מודחת מחבורת הפיות.

כעבור שנה, פיקסי הולו חוגגת בפסטיבל עם פיות מהעולם כולו. במהלך הפסטיבל, טינקרבל וחברותיה מזהות את חברתן זארינה מתעופפת בין האנשים ומפזרת אבקת שינה. זארינה נעלמת, וטינקרבל וחברותיה מבינות שהיא גנבה את האבקה הכחולה, האבקה היחידה שדרכה פיות יכולות לעוף. בעקבות זאת, טינקרבל וחברותיה מחליטות להשיב את האבקה. בדרך הן מגלות שזארינה הפכה לקפטן של ספינת שודדי ים. כשהן מגיעות לשם, הן פוגשות נער סיפון בשם ג'יימס - קפטן הוק.

## קישורים חיצוניים
* 

* 

קטגוריה:דיסני: סרטי הנפשה
קטגוריה:סדרות סרטי אנימציה
קטגוריה:סרטי 2014
קטגוריה:סרטי אנימציה ממוחשבת
קטגוריה:סרטי אנימציה של סטודיו דיסני-טונס
קטגוריה:סרטים אמריקאיים
קטגוריה:פיות דיסני
מיילן

**מיילן** (**Mylan N.V**) היא חברה רב-לאומית לייצור תרופות הרשומה בהולנד ומשרדיה הראשיים נמצאים בהרטפורדשייר שבממלכה המאוחדת. בחברה הועסקו ב-2013 כ-22,000 עובדים והיא מכרה בכ-145 מדינות ברחבי העולם. עד 2007 הייתה מיילן חברה אמריקנית שפעלה בשוק המקומי בלבד, אך לאחר שרכשה את חטיבת התרופות הגנריות של חברת מרק הגרמנית ואת מעבדות מטריקס ההודית היא הפכה לחברת התרופות הגנריות השנייה בגודלה בעולם, אחרי טבע.

מיילן מייצרת למעלה מ-1,000 מוצרים שונים. מפעליה נמצאים באמריקה הצפונית, באירופה, בהודו, בסין, ביפן ובמדינות נוספות, ומאפשרים כושר ייצור של כ-58 מיליארד גלולות בשנה. מיילן היא גם אחד הספקים הגדולים בעולם של חומרים פעילים (API) לייצור תרופות.

ניירות הערך של החברה נסחרו בבורסת נאסד"ק. באוקטובר 2015 נרשמו ניירות הערך של החברה למסחר גם בבורסה לניירות ערך בתל אביב.

## היסטוריה
מיילן נוסדה ב-1961 בווירג'יניה המערבית על ידי מילאן פוסקר ודון פאנוז. היא החלה כחברת הפצה לתרופות, וב-1966 קיבלה לראשונה אישור לייצר תרופה אנטיביוטית מסוג פניצילין. ב-1973 החברה הונפקה והחלה להיסחר מעבר לדלפק וב-1976 הועברה למסחר בנאסד"ק. החל מ-1986 נסחרה גם בבורסה לניירות ערך בניו יורק.

ב-1976 עברה החברה לפרבר של פיטסבורג שבפנסילבניה, ושם ממוקמים משרדיה האמריקניים עד היום.

### רכישת חברות
מיילן רכשה את חברת Bertek ב-1993 ואת מעבדות UDL ב-1996. רכישת השליטה במטריקס ההודית (ינואר 2007, ב-765 מיליון דולר) ורכישת החטיבה הגנרית ממרק הגרמנית (מאי 2007, ב-6.7 מיליארד דולר) הקנו לחברה מעמד גלובלי ופעילות ייצור בלמעלה מעשר מדינות ברחבי העולם.

בספטמבר 2010 רכשה את ביוניש ב-544 מיליון דולר וב-2011 חתמה על הסכם עם פייזר האמריקנית, חברת התרופות הגדולה בעולם, לייצר עבורה את הגרסה הגנרית של תרופת Advair של חברת גלקסו סמית' קליין.

בדצמבר 2013 רכשה את אגילה ב-1.43 מיליארד דולר.

ב-2014 רכשה מיילן את חטיבת המוצרים הגנריים של אבוט מחוץ לארצות הברית תמורת 6.3 מיליארד דולר. בנובמבר 2015 רכשה ב-750 מיליון דולר מספר מוצרים מתחום בריאות האישה מחברת Famy Care ההודית, המתמחה בייצור גלולות למניעת הריון.

באפריל 2015 פרסמה מיילן הצעת רכש עוינת לחברת התרופות "פריגו", הרשומה באירלנד, אך הצעתה נדחתה. באותה עת חברת "טבע" פרסמה הצעת רכש עוינת למיילן, בסכום של 40 מיליארד דולר, אף הצעה זו נדחתה. טבע לא ויתרה וניסתה לפעול בצורה ישירה מול בעלי המניות על מנת להשיג רוב, אך בעלי המניות ביצעו מהלך מקדים של מסירת המניות לידי נאמן, וכך טבע לא יכלה לפעול פרטנית כאשר רוב המניות מרוכזות בידי נאמן אחד העומד בסירובו, ולא הצליחה להשיג רוב.

במאי 2016 רכשה מיילן את חטיבת התרופות הגנריות של רנסאנס במיליארד דולר.

## קישורים חיצוניים

* 

* 
* 

## הערות שוליים

קטגוריה:יצרני תרופות
קטגוריה:תאגידים רב-לאומיים
קטגוריה:חברות שנסחרו בנאסד"ק
קטגוריה:חברות שנסחרו בבורסה לניירות ערך בניו יורק
ססאר מנדיונדו

**ססאר גונסאלס לופס**, הידוע גם כ**מנדיונדו** (בספרדית: **César González "Mendiondo" López**; נולד ב-26 ביוני 1966), הוא מאמן כדורגל וכדורגלן עבר ספרדי.

## קריירה
מנדיונדו החל לשחק כדורגל כקשר במחלקת הנוער של אתלטיקו מדריד, ומאוחר יותר עבר לשחק כמגן. בצעירותו שיחק בנבחרת הנוער של ספרד, ולזכותו גם הופעה אחת בנבחרת הצעירה. את הקריירה המקצוענית התחיל בעונת , אך לאחר הופעה אחת בלבד במדי אתלטיקו מדריד בליגה חזר לשחק בקבוצת המילואים של המועדון. את מרבית הקריירה שלו עשה בקבוצת אספניול, במדיה שיחק שש שנים, ובנוסף שיחק גם בראיו ואיקאנו ובמרידה.

לאחר פרישתו ממשחק פעיל בשנת 1998 מונה לעוזר מאמן במרידה, הקבוצה האחרונה בה שיחק. בשנת 2000 הצטרף לצוות המקצועי של אתלטיקו מדריד, ושימש כאחראי על הסקאוטינג במועדון וכעוזר תחת כמה מאמנים, וביניהם לואיס אראגונס שאימן אותו כשעלה לקבוצה הבוגרת של המועדון כשחקן. בשנת 2006 מונה לעוזרו של אראגונס בנבחרת ספרד לקראת משחקי מונדיאל 2006, ובמשך שנתיים היה חלק מהצוות המקצועי של הנבחרת. לאחר זכייתה של נבחרת ספרד ביורו 2008, המשיך מנדיונדו עם אראגונס גם לפנרבחצ'ה מליגת העל הטורקית. ב-2013 מונה למנהל הטכני של סיוואספור לצידו של המאמן רוברטו קרלוס. באמצע עונת  מונה מנדיונדו למאמן קבוצת טורחון מהליגה הרביעית בספרד, אך לא הצליח להציל אותה מירידה לליגה החמישית.

לקראת עונת  הגיע מנדיונדו לישראל, ומונה למאמן קבוצת הפועל תל אביב. אך לאחר שני מחזורים סיים את תפקידו במועדון.

## קישורים חיצוניים

* 
* 
* 

## הערות שוליים

קטגוריה:מגני כדורגל ספרדים
קטגוריה:כדורגלנים ספרדים
קטגוריה:כדורגלני אתלטיקו מדריד
קטגוריה:כדורגלני ראיו ואייקאנו
קטגוריה:כדורגלני אספניול
קטגוריה:כדורגלני מרידה
קטגוריה:מאמני כדורגל ספרדים
קטגוריה:מאמני הפועל תל אביב
קטגוריה:מדריד: כדורגלנים
קטגוריה:מאמני כדורגל זרים בישראל
קטגוריה:ספרדים שנולדו ב-1966
אורלנסקי

**אורלנסקי** או **אורליאנסקי** הוא שם משפחה.

קטגוריה:שמות משפחה
כמות צירית

בסטטיסטיקה, **כמות צירית** (באנגלית, **pivot**) היא פונקציה של התצפיות ושל הפרמטרים, אשר התפלגותה אינה תלויה בפרמטרים הבלתי ידועים.

לעיתים נוטים להתבלבל בין כמות צירית לבין סטטיסטי. כמות צירית מובחנת מסטטיסטי בכך שסטטיסטי הוא פונקציה של התצפיות בלבד, ואילו כמות צירית היא פונקציה העשויה להיות תלויה בנוסף גם בפרמטרים של המודל, אולם התפלגותה אינה תלויה באותם פרמטרים.

## הגדרה
יהי X = (X_1, X_2, \dots, X_n)  מדגם אקראי מהתפלגות שתלויה בפרמטר (או וקטור של פרמטרים) \theta. אם g(X, \theta) הוא משתנה מקרי אשר התפלגותו זהה לכל \theta, ואיננה תלויה בו, אזי g נקרא כמות צירית.

כמויות ציריות הן הכרחיות בבנייה של סטטיסטי מבחן, מאחר שהן מאפשרות לסטטיסטי להיות בלתי תלוי בפרמטר. בנוסף, כמויות ציריות הן כלי לבנייה של רווחי סמך.

## דוגמאות
### התפלגות נורמלית עם סטיית תקן ידועה
יהיו y_1, y_2, \dots, y_n \sim N(\mu,\sigma^2) משתנים מקריים בלתי תלויים המתפלגים נורמלית, כאשר הפרמטר \sigma ידוע. מתוקף היותם מתפלגים נורמלית אנו יודעים שמתקיים:
\bar Y = \frac{1}{n}\sum_{i=1}^n{y_i} \sim N\left(\mu,\frac{\sigma^2}{n}\right)
לכן, ניתן להחסיר \mu ולקבל: \bar Y - \mu \sim N\left(0, \frac{\sigma^2}{n}\right). נמשיך ונחלק ב- \sqrt{\frac{\sigma^2}{n}} ונקבל \frac{\bar Y - \mu}{\sigma / \sqrt{n}} \sim N(0,1) 
קיבלנו ביטוי שהוא פונקציה של התצפיות (\bar Y, n) ושל הפרמטרים (\mu,\sigma), אולם ההתפלגות שלו היא ההתפלגות הנורמלית עם ממוצע 0 וסטיית תקן 1. בפרט, מדובר בכמות צירית, שכן ההתפלגות של אותו הביטוי איננה תלויה בפרמטרים \mu,\sigma.

### התפלגות נורמלית עם סטיית תקן לא ידועה
יהיו y_1, y_2, ..., y_n \sim N(\mu,\sigma^2) משתנים מקריים בלתי תלויים המתפלגים נורמלית, כאשר הפרמטר \sigma אינו ידוע. 
נשתמש באומד חסר הטיה לשונות. אנחנו יודעים ש: S^2 = \frac{\sum (y_i - \bar Y)^2}{n-1} \sim \chi _{n-1}^2 \frac{\sigma^2}{n-1}.
נחלק ב- \sigma^2 ונקבל \frac{S^2}{\sigma^2} \sim \frac{\chi _{n-1}^2}{n-1}. כעת, נשתמש בעובדה ש: \frac{N(0,1)}{\sqrt{\chi _{n-1}^2 / (n-1)}} \sim t_{n-1} ונקבל:
\frac{(\bar Y-\mu)/(\sigma/\sqrt{n})}{\sqrt{S^2/\sigma^2}} = \frac{\sqrt{n}(\bar Y-\mu)}{S} \sim t_{n-1} . זוהי פונקציה של התצפיות ושל הפרמטרים אשר מתפלגת בהתפלגות t, ואיננה תלויה בפרמטרים (\mu,\sigma), ולכן היא כמות צירית.

### התפלגות מעריכית
יהיו y_1, y_2, ..., y_n \sim exp(\theta) משתנים מקריים בלתי תלויים המתפלגים מעריכית.
נשים לב לקשר: x_i \sim exp(\theta) = \frac{1}{2\theta}\chi _2^2 = \Gamma(1,\theta).
לפיכך מתקבל גם כי: \sum_{i=1}^n{y_i} = \frac{1}{2\theta}\chi _{2n}^2 = \Gamma(n,\theta). נכפול ב-2\theta ונקבל: 2\theta\sum_{i=1}^n{y_i} = \chi _{2n}^2.
קיבלנו ש: 2\theta\sum_{i=1}^n{y_i} היא כמות צירית, מאחר שההתפלגות שלה איננה תלויה בפרמטר \theta.

קטגוריה:סטטיסטיקה
קטגוריה:התפלגויות
שבתי ונטורה

רבי **דוד שבתי ונטורה** (ה'תצ"ב, 1732 בערך – לפני תקנ"ט, 1799) היה רב ופוסק הלכה בדלמטיה, רבה של העיר ספליט (בכינויה היהודי: איספלטרו). נודע על שם חיבורו **נהר שלום** על שולחן ערוך אורח חיים.

## ביוגרפיה
נולד לרב אברהם ונטורה, למד באיספאלטרו אצל רבי דוד פארדו, רבה של העיר. הרב פארדו עבר לכהן כרבה של סרייבו, ובשנת תקל"ג (1773) כשנפטר רבה של איספלטרו, רבי אברהם דוד פאפו, מינה תחתיו את תלמידו לכהן כרבה של העיר.

לפי אגדה המסופרת אודותיו עלה לארץ ישראל, אך אברהם יערי שולל אגדה זו, וסבור כי נפטר בדרכו לארץ ישראל בעת שהותו בעיר וידין, בולגריה.

בתו נישאה לאחיו ותלמידו, הרב אליהו ונטורה, מחבר הספר "כוכבא דשביט" (שאלוניקי תקנ"ט). בנו, הרב אברהם ונטורה היה בסוף ימיו רבה של הקהילה הספרדית בבוקרשט.

## נהר שלום
ספרו נהר שלום ראה אור בשנת תקל"ה, בשנת תקל"ב קיבל המחבר בוורונה את הסכמותיהם של צמד שד"רי ארץ ישראל, רבי יעקב חזן ורבי יום טוב אלגאזי, באותה שנה הצטרפו בליוורנו להסכמות אלו גם השד"רים, רבי יצחק זאבי ורבי חיים רחמים בג'יו. הספר זכה לפרסום רחב באירופה כולה, לאחר שרבי ישראל מאיר הכהן הסתמך עליו רבות בספרו משנה ברורה. תלמידו רבי אברהם יונה כתב הקדמה לספרו זה.

## לקריאה נוספת
* הרב משה הלל, "בירור זהותו של מעתיק ספר "עץ חיים" להרח"ו כתב יד עם קולופון משנת של"ט: על הגעתו ותפוצתו של ספר "עץ חיים" באיטליה, ומפעלו של ר’ שבתי וינטורה", חצי גבורים פליטת סופרים כרך עשירי (תשעז), עמ' תתנז-תתקיא.

## קישורים חיצוניים
* 
;ספרו
* 
* 

## הערות שוליים

קטגוריה:פרשני שולחן ערוך
קטגוריה:רבנים איטלקים
קטגוריה:ניסיונות עלייה לארץ ישראל
קטגוריה:ספליט: רבנים
בית הקברות פובונזקי

300px|ממוזער|שמאל
200px|ממוזער|שמאל|שדרת הנודעים
**בית הקברות פובונזקי** (בפולנית: **Cmentarz Powązkowski**) הוא בית קברות היסטורי הממוקם בחלקה המערבי של העיר ורשה, בירת פולין. הוא אחד מבתי הקברות העתיקים בעיר והידוע שבכולם. נקברו בו אישים ידועים רבים מההיסטוריה המודרנית של פולין, שמקצתם נטמנו ב"שדרת הנודעים" (הוקמה ב-1925).

בית הקברות נפתח ב-4 בנובמבר 1790 והשתרע בתחילה על שטח של 25 דונם. בהמשך נבנתה בשטחו כנסיית סנט קארלו בורומאו, שתכנן האדריכל דומניקו מרליני (Domenico Merlini). לימים גדל שטחו של בית הקברות ל-430 דונם ונקברו בו למעלה ממיליון איש. 

כמו בבתי קברות אירופיים ותיקים אחרים, הוקמו בו מצבות ומבנים מעשי ידיהם של כמה מהפסלים הידועים ביותר ביבשת, פולנים ואחרים. מקצתם מהווים דוגמאות מצוינות של סגנונות אמנותיים וארכיטקטוניים שונים.

## אישים שנקברו בבית הקברות
בין האישים שנקברו בבית הקברות נמנים:
*סטניסלב מוניושקו - מלחין (1819–1872)
*הוגו קולונטיי - רפורמטור של החוקה ואיש חינוך פולני בולט שכיהן כסגן ראש הממשלה של פולין (1750–1812)
*הנריק וייניאבסקי - מלחין וכנר (1835–1880)
*ולדיסלב ריימונט - סופר, חתן פרס נובל לספרות (1867–1925)
*ולדיסלב גרבסקי - כלכלן, ראש ממשלת פולין (1874–1938)
*ואצלב שרפינסקי - מתמטיקאי (1882–1969)
*אדוורד רידז-שמיגלי - פוליטיקאי ואיש צבא (1886–1941)
*בולסלאב ביירוט - מנהיג קומוניסטי (1892–1956)
*יוליאן טובים - סופר ומשורר (1894–1953)
*יוליה פירוט - עיתונאית וצלמת מלחמה (1908–2000)
*ולדיסלב גומולקה - מנהיג קומוניסטי (1905–1982)
*אירנה סנדלר - חסידת אומות העולם (1910–2008)
*ויטולד לוטוסלבסקי - מלחין ופסנתרן (1913–1994)
*אדוורד גרק - מנהיג קומוניסטי (1913–2001)
*מריה קוושנייבסקה - אתלטית (1913–2007)
*זביגנייב הרברט - משורר ומחזאי (1924–1998)
*מארק חלאסקו - סופר ותסריטאי (1934–1969)
*קשישטוף קישלובסקי - במאי קולנוע (1941–1996)
*אנה קוז'מינסקה - חסידת אומות עולם (1919–2021)

## קישורים חיצוניים

* 
* 

פובונזקי
קטגוריה:ורשה: בתי קברות
דורותי ארזנר

**דורותי ארזנר** (באנגלית: **Dorothy Arzner**; 3 בינואר 1897 – 1 באוקטובר 1979) הייתה במאית קולנוע אמריקאית שביימה סרטים החל מסוף שנות ה-20 ועד תחילת שנות ה-40. באותן שנים היא הייתה אחת הנשים היחידות בתחום.

## קורות חיים
דורותי נולדה בסן פרנסיסקו שבקליפורניה וגדלה בלוס אנג'לס, שם אביה ניהל מסעדה אותה פקדו סלבריטאים הוליוודיים רבים. בשנת 1915, לאחר שסיימה את התיכון, נרשמה דורותי ללימודי רפואה באוניברסיטת דרום קליפורניה, אך פרשה מלימודיה בשנת 1917 כדי לשרת כנהגת אמבולנס במלחמת העולם הראשונה.

כשחזרה לארצות הברית החלה דורותי לעבוד במערכת עיתון, ובהמשך החליטה להתחיל בקריירה של במאית קולנוע לאחר שפגשה את הבמאי ויליאם דה-מיל (אחיו של ססיל ב. דה-מיל). בעזרתו של ויליאם, השיגה עבודה כקלדנית בחברת סרטי פרמאונט, ובמהירות החלה לעבוד כתסריטאית, ובתוך שישה חודשים בלבד קודמה להיות עורכת. הסרט הראשון אותו ערכה היה דם ואפר  משנת 1922 בכיכובו של רודולף ולנטינו. היא קיבלה שבחים רבים על איכות עבודתה, והבמאי ג'יימס קרוז התרשם מהטכניקה שלה ושכר אותה כתסריטאית ועורכת של כמה מסרטיו.

אחרי שעבדה על יותר מ-50 סרטים בחברת פרמאונט איימה דורותי לעבור לחברת סרטי קולומביה אם לא תקבל עבודות בימוי. בשנת 1927 נעתרה חברת פרמאונט לבקשתה והיא ביימה את הסרט Fashions for Women, שזכה להצלחה רבה. בשנת 1929 ביימה את הסרט The Wild Party בכיכובה של קלרה בואו. כדי לאפשר לקלרה לנוע בחופשיות על הסט, ארזנר חיברה מיקרופון לחכה ובכך יצרה את הבום הראשון. סרטיה של דורותי בשלוש השנים הבאות מהווים דוגמה חשובה לקולנוע ההוליוודי שקדם לקוד הייז. בסרטיה הוצגו דמויות רבות של נשים חזקות, אסרטיביות ועצמאיות.

בשנת 1932 עזבה דורותי את חברת פרמאונט והחלה לעבוד כבמאית עצמאית במספר אולפנים. הסרטים שביימה בשנים אלה היו המפורסמים ביותר שבסרטיה, והיוו את תחילת הקריירה הקולנועית של שחקניות רבות, לרבות רוזלינד ראסל, סילביה סידני, קתרין הפבורן ולוסיל בול. בשנת 1936 הייתה דורותי האישה הראשונה שהצטרפה לאיגוד הבמאים האמריקאי.

בשנת 1943 הפסיקה ביימה דורותי את סרטה האחרון, First Comes Courage. בשנים שלאחר מכן, המשיכה לעבוד בבימוי פרסומות טלוויזיה ובהפקת הצגות. בשנות ה-60 וה-70 עבדה כמרצה בבית הספר לקולנוע של אוניברסיטת קליפורניה בלוס אנג'לס, עד למותה בשנת 1979.

לדורותי, שהייתה לסבית, היו מספר מערכות יחסים עם שחקניות קולנוע, אך ב-40 שנות חייה האחרונות חיה עם בת זוגה הכוריאוגרפית מריון מורגן. דורותי נפטרה בגיל 82 בלה קווינטה שבקליפורניה.

## פילמוגרפיה

## קישורים חיצוניים

* דורותי ארזנר, בפרויקט חלוצות הקולנוע
* 
* 
* 

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:במאים להט"בים
קטגוריה:חלוצי הקולנוע
קטגוריה:להט"בים אמריקאים
קטגוריה:במאיות קולנוע אמריקאיות
קטגוריה:אמריקאיות שנולדו ב-1897
קטגוריה:אמריקאים שנולדו ב-1897
קטגוריה:אמריקאיות שנפטרו ב-1979
קטגוריה:אמריקאים שנפטרו ב-1979
*
אוריאק

**אוריאק** (בצרפתית: **Aurillac**; באוקסיטנית: **Orlhac**) היא עיר המשמשת כבירת מחוז קנטל בדרום-מערב חבל אוברן-רון-אלפ. העיר שוכנת על גדות נהר הז'ורדן (Jordanne), אחד מיובליו של נהר הסר (Cère), כ-560 ק"מ דרומית לפריז וכ-223 ק"מ צפונית לטולוז.

## היסטוריה
מקור שם העיר הוא מלטינית: Aureliacum – הבית של אורליוס, וקיומה של העיר מן התקופה הגאלו-רומאית מוצג היטב בשרידי המקדש Fanum d'Aron מן המאה ה-1 שהתגלו בקרבת העיר. ההשערה היא כי מקור העיר, בדומה לערים רבות, באופידום שהוקם על פסגת ההר הסמוך. עם תום הכיבוש הרומאי התפשט היישוב אל המישור הסמוך לו, אך עם שקיעת האימפריה הרומית חזר היישוב והתבצר במחצית הדרך בין היישוב הרומי העתיק והיישוב הגאלי-רומי המאוחר יותר, מיקום בו נמצאת העיר כיום.

ההיסטוריה המתועדת של העיר מתחילה ב-856, כאשר ז'רלד מאורליאק, בנו של אציל בשם זהה, נולד בטירה שבעיר. ב-885 ז'רלד הקים בעיר מנזר בנדיקטיני, מנזר בו למד מלומד בן העיר בשם **גרבר**, מי שכיהן מאוחר יותר כאפיפיור הצרפתי הראשון תחת השם **[[סילבסטר השני]]**.

ז'רלד מת ב-910, אולם השפעתו על העיר ואופיה נמשכה שנים רבות לאחר מכן, כך לדוגמה שימש שמו כשם הניתן לילד בעת ההטבלה לנצרות.

במהלך מלחמות הדת בצרפת נכבשה העיר, בעקבות בגידה, על ידי הפרוטסטנטים. המנזר נבזז והספרייה שבו נשרפה כולה.

במפקד הראשון שנערך לתושבי העיר, בשנת 1759, נמנו בעיר 6,268 תושבים בלבד, אולם בעקבות בניית מסילת הרכבת לעיר ב-1866, התפתחה העיר משמעותית.

תושבי החבל נקראים בצרפתית "Aurillacois, Aurillacoises".

## קישורים חיצוניים

* 

## הערות שוליים

קטגוריה:אוברן: ערים
סן פרנסיסקו כרוניקל

**סן פרנסיסקו כרוניקל** (באנגלית: **San Francisco Chronicle**) הוא עיתון יומי אמריקאי המשווק בעיקר באזור מפרץ סן פרנסיסקו שבקליפורניה ומופץ בכל רחבי המדינה, החל מאזור סקרמנטו וצפון קליפורניה ועד אזור סנטה ברברה. הוא הוקם בשנת 1865 בשם *The Daily Dramatic Chronicle*, על ידי שני אחים צעירים. העיתון נמצא בבעלותה של חברת תאגיד הרסט (שייסד ויליאם הרסט) מאז שנת 2000.

העיתון זכה לתנופה עם צמיחתה של העיר סן פרנסיסקו, והיה לעיתון בעל התפוצה הגדולה ביותר באזור החוף המערבי של ארצות הברית (המונה את המדינות וושינגטון, אורגון וקליפורניה) בשנת 1880. כמו עיתונים רבים, הוא חווה ירידה חדה בתפוצה עם תחילת המאה העשרים ואחת, ודורג במקום ה-24 בדירוג הלאומי של תפוצת העיתונים במרץ 2010.

לעיתון שני אתרי אינטרנט: **SFGate**, המכיל חדשות יחד עם מאפייני רשת, ו-**sfchronicle.com**, המשקף לרוב את הכתבות המוצגות בעיתון המודפס.

## קישורים חיצוניים

* 

* סן פרנסיסקו כרוניקל
* SFGate

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: עיתונים
קטגוריה:עיתונים באנגלית
קטגוריה:סן פרנסיסקו
Thrilla in Manila

**Thrilla in Manila** (המותחן במנילה) הוא שמו של קרב האגרוף במשקל כבד בין שני האלופים הבלתי מעורערים מוחמד עלי וג'ו פרייז'ר. הקרב נערך סמוך למנילה בירתה של הפיליפינים ב-1 באוקטובר 1975. והסתיים בניצחונו של עלי לאחר קרב אפי. הסלוגן "Thrilla in Manila" ליווה את הפרסומים והקדימונים לקרב. קרב זה היה הקרב השלישי בין שני המתאגרפים הללו.

הקרב נחשב ומדורג כאחד הקרבות הגדולים ביותר בהיסטוריה של האגרוף ובפרסומים רבים כגדול ביותר.

## רקע
הקרב במנילה היה השלישי והאחרון בין עלי לפרייזר. עלי היה אלוף העולם הבלתי מעורער כבר ב-1964 והחזיק בתוארו עד 1967 בשנה זאת נשללו תאריו עקב סירובו להתגייס לצבא האמריקני בשל מלחמת וייטנאם. ג'ו פרייז'ר הוכתר כאלוף, ב-1970 לאחר שגבר על מספר יריבים, אך לא נחשב כאלוף ראוי, עד שהתמודד נגד עלי. פרייזר סייע לעלי לחזור לזירת האגרוף, כשהוא תומך בו פומבית, ואף נפגש עם בכירים בממשל בעניינו. ב-1970 הוחזר רישיון האגרוף לעלי, בצו בית המשפט. והשניים נערכו ל"קרב המאה" שנערך במדיסון סקוויר גארדן ב-8 במרץ 1971.

במהלך ההכנות והראיונות לקראת הקרב, עלב עלי בפרייזר, בכינויים שונים, כשהבולט שבהם, בוגד ו"הדוד תום" (כינוי לשחום עור המשתף פעולה עם הלבנים) דברים אלה גרמו לאיבה עמוקה בין השניים. בקרב עצמו גבר פרייזר על עלי שאף הופל לקרשים במהלכו. זה היה הפסדו הראשון של מוחמד עלי כמקצוען.

בקרב החוזר ניצח עלי, בהחלטת שיפוט מעוררת מחלוקת. היריבות האישית בין המתאגרפים הגיעה לשיא לפני הקרב במנילה, כשעלי התראיין וסנט שהוא הולך להכניס ל"גורילה במנילה".

למיקום הקרב, נשקלו מספר חלופות, ולבסוף נבחרה הצעתו של נשיא הפיליפינים פרדיננד מרקוס.

## הקרב
הקרב נקבע לשעה 10:30 שעון מקומי, כדי להתאים לשעות הפריים טיים בארצות הברית, שעת צהריים חמה. האולם לא היה ממוזג והזירה הגיעה ל-43 מעלות צלזיוס.

עלי היה מהיר מיריבו, סגנונו טקטי, וקופצני בזירה, בנוסף היה גבוה יותר, זרועותיו ארוכות יותר. לפרייזר הייתה מכת הוק שמאלית אימתנית, והוא היה מתקרב ומתקרב ליריביו כשהוא סופג חבטות רבות, וממתין כדי לתת את המכה האחת שתכריע. הוא עבד בעיקר על הגוף, אגרופים לחזה ולבטן בגישה הוותיקה שאם הגוף גמור, הראש יצעד בעקבותיו. הקרב נקבע לחמישה עשר סיבובים. בחמישה הראשונים שלט עלי והיה דומיננטי יותר, בחמישה הבאים שלט פרייזר. בסיבובים האחרונים שני המתאבקים היו תשושים והתקשו לסיים את הקרב במהלך הסיבוב ה-12 אחת ממכותיו של עלי פגעה בעינו הימנית של פרייזר, עינו התנפחה והוא התקשה לראות בה. פרייזר לא ראה מאומה בעינו השמאלית (הדבר לא היה ידוע בעולם האגרוף) מפציעה שספג בנערותו. ולמעשה נלחם שני סיבובים כשהוא כמעט נטול ראייה.

מאמנו של פרייזר אדי פאץ' חשש לבריאותו, ולאחר שמגן השיניים של פרייזר עף מפיו כתוצאה ממכה של עלי. החליט לעצור את הקרב בסיבוב ה-14 למורת רוחו של חניכו. ועלי ניצח, מרוב תשישות התקשה לחגוג ולקבל את הפרס.

## לאחר הקרב
לאחר הקרב אמר עלי כי זה היה הקרב הקשה ביותר שלו ואגרוף לפה אגרוף לשם וזהות המנצח הייתה שונה. פרייזר כתב בספרו כי הערעור הגדול על עלי היה שאינו יודע לספוג מכות ובקרב זה הוא הוכיח שעלי יודע לספוג היטב.

פרייזר נלחם פעם נוספת שנה לאחר מכן, ופרש. עלי הגן על תוארו 10 פעמים נוספות עד שנוצח ב-1978.

## קישורים חיצוניים
* 
* 
* מנחם לס, "THE THRILLA IN MANILA", באתר הופס

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אגרוף (ספורט)
קטגוריה:1975 בספורט
קטגוריה:תחרויות ספורט בפיליפינים
בת'אל (אלסקה)

**בת'אל** (באנגלית: **Bethel**) היא עיר הממוקמת בסמוך לחוף המערבי של אלסקה, במרחק 640 קילומטרים מערבית לאנקורג'. בת'אל היא היישוב הגדול ביותר במערב אלסקה. לפי מפקד האוכלוסין האמריקאי של 2020, מונה אוכלוסיית העיר כ-6,325 תושבים

## היסטוריה
האזור הדרום מערבי אלסקה היה מיושב במקור על ידי אוכלוסייה ילידית במשך אלפי שנים. במהלך סוף המאה ה-19 הוקם באזור בו נמצא כיום היישוב מרכז סחר פרוות.

במהלך 1885 הכנסייה המורבית הקימה מיסיון באזור בו נמצא כיום היישוב בת'אל בהנהגת הכומר ג'ון הנרי קילבוק ג'וניור, ואשתו אדית. בני הזוג למדו את שפת האוכלוסייה הילידית אשר סייעה להם לשפר את יעילותם בפעילות המיסיונרית באזור. כיום הדת הנוצרית נפוצה במיוחד בקרב האוכלוסייה הילידית של האזור.

היישוב פותח במיוחד בעת מלחמת העולם השנייה. במהלך 1971 הוקמה ביישוב תחנת רדיו שסייעה רבות בפיתוח תחיית תרבות אוכלוסיית היופיק הילידית.

ב-19 בפברואר 1997 בוצעה בתחום היישוב תקרית ירי בבית ספר מקומי אשר זכתה לסיקור בינלאומי נרחב. במהלך האירוע תלמיד התיכון אוון רמזי בן ה-16 רצח את מנהל בית הספר ותלמיד נוסף, ופצע שני תלמידים נוספים.

## דמוגרפיה
על פי מפקד האוכלוסין של ארצות הברית, נכון לשנת 2000 היו בעיר 5,471 תושבים, 1,741 משקי בית ו-1,190 משפחות. 26.83% מהתושבים הם לבנים, 0.93% אפרו-אמריקאים, 61.78% אינדיאנים, 2.87% אסיאתים ו-0.51% מגזע אחר ו-6.91% משני גזעים או יותר.

ההכנסה החציונית למשק בית בעיר הייתה $57,321 וההכנסה החציונית למשפחה הייתה $62,431. ההכנסה החציונית לגברים הייתה $45,321 לעומת $39,010 לנשים. ההכנסה לנפש הייתה $20,267. בערך 10.6% מהמשפחות ו-11.2% מהאוכלוסייה היו מתחת לקו העוני, מהם 9.7% מתחת לגיל 18 ו-18.3% מגיל 64 ומעלה.

## גאוגרפיה
בת'אל משתרעת על שטח של כ-126.1 קילומטרים רבועים, מתוכם 111.8 קמ"ר שטחים יבשתיים ו-14.3 קמ"ר שטחי מים. העיר נמצאת בגובה מטר מעל פני הים.

## קישורים חיצוניים

* 

קטגוריה:אלסקה: ערים
קטגוריה:יישובים שהוקמו ב-1957